nb en en en fr de da id nb nb da da en da en en
Zishans første century i elitedivisionen - Svanholm Cricketklub
Søndag d. 27. juni 2010 kl. 23:03 af Henrik Pfaff
I en alder af 22 scorede Zishan Shah sit første century i elitedivisionen. Ja han stoppede ikke med det, men fortsatte til 128 not out.
Han gav sin eneste chance ved 99, men den blev ikke holdt, og så fortsatte han til sit første century i elitedivisionen med 128 not out ud af vores 275/4. Sammen med broderen Hamid (48x) havde han en fjerdegærdestand på omkring 180.  AB`s åbningskaster A. Kiiyani fik den ikke ubetingede fornøjelse, at kaste den sidste over. Den kostede 31 point. Ali Imtiaz scorede 38.
Det var for meget for AB, der var ude for 140 på 38 overe. Når man giver træner Brett bolden til sidst, når de mindre lys hos modstanderne er inde slikker han sig om munden. På fire overe tog han 3 gærder for 6 og det lyder jo meget bedre end Sair Anjums 2 for 25. Sair Anjum var til gengæld den, der fik has på AB`s to åbnere, hvor den ene træneren Tausif Satti var ude i første over for 0, - og det var et godt bytte. Han har gjort det godt ved mange andre lejligheder. Sair har i det hele taget gjort det godt og havde fortjent en landsholdstjans, men er vist ikke rigtig i nåde. Her benyttes spillere som sender afbud til de hjemlige kampe - men sådan er der så meget. De samler nok kræfter !!!